חדשות 2: יאיר לפיד: "תקציב המדינה - תקציב של צמיחה"
20/03/2013 11:02 | יאיר לפיד: "תקציב המדינה - תקציב של צמיחה"
לאחר דיון ארוך בוועדת הכספים של הכנסת, הגיש אחר הצהריים שר האוצר יאיר לפיד את ספר התקציב ליו"ר הכנסת יולי אדלשטיין. לדברי לפיד, מדובר ב"תקציב של צמיחה". במהלך הדיון בוועדת הכספים הדגיש שר האוצר כי במסגרת מתווה השוויון בנטל, יפעל להכניס אוכלוסיות חדשות לשוק העבודה – "בעיקר האישה הערבייה והגבר החרדי"
כבר עכשיו סעיפים רבים מחוק ההסדרים פוצלו כך שיעברו הליך חקיקה רגיל בוועדות השונות - אבל גם בתקציב עצמו יש להניח כי יתבצעו עוד שינויים.בתחילת החודש שעבר, אישרה הממשלה את מתווה התקציב לשנים 2013-2014. התכנית התקציבית שאושרה כוללת קיצוץ בקצבאות ילדים ושלילתם ממרוויחי משכורות שמעל 800,000 ₪ שנה, יישום המלצות ועדת קדמי להפחתת מחירי המזון, מלחמה בהון השחור ויקצוץ בשכר השרים וחברי הכנסת.בנוסף הוחלט שלא לבטל את הפטור ממע"מ על שירותי תיירות וכנגד להעלות את מס החברות ב-0.5% נוספים. עוד הוחלט להשית הפחתה רוחבית בגובה 2% בתקציב 2013 ו-3% בתקציב 2014, בסך כולל של מיליארד שקלים תוך החרגת תקציבי הביטחון והרווחה מהקיצוץ הנוסף. התכנית התקציבית כולל גם החלטה לחיוב לימודי ליב"ה בכלל מערכת החינוך, החלת תכנית "יוצאים לעבודה" ומערך תמריצים לעידוד תעסוקה ולהגדלת מעגל העבודה במשק.המתווה התקציבי מכיל בין היתר קיצוץ בגובה 3 מיליארד שקלים בתקציב הביטחון, מוקש מרכזי שעמד בדרכו לאישור. קיצוץ זה גרר לאחרונה החלטות בצה"ל על ביטול אימונים ותעסוקות מבצעיות, כמו גם קיצוצים בהעסקת יועצים חיצוניים ובשליחויות לחו"ל.